[bookmark: Pg1]ПРОЈЕКТНИ ЗАДАТАК 

за израду Идејног  решења (ИДР), Урбанистичког пројекта (УП), Пројекта за грађевинску дозволу (ПГД) и Пројекта за извођење (ПЗИ) санације, адаптације, доградње и реконструкције делова блока крила А, Б, Ц објекта Затворено купатило и изградњу Депаданса Специјалне болнице за рехабилитацију "Буковичка Бања" у Аранђеловцу 

1.ОПШТИ ПОДАЦИ: 
ИНВЕСТИТОР:       СПЕЦИЈАЛНА БОЛНИЦА ЗА РЕХАБИЛИТАЦИЈУ 
"БУКОВИЧКА БАЊА" АРАНЂЕЛОВАЦ 
ОБЈЕКАТ:                КОМПЛЕКС СПЕЦИЈАЛНЕ БОЛНИЦЕ ЗА РЕХАБИЛИТАЦИЈУ 
                                 "БУКОВИЧКА БАЊА" АРАНЂЕЛОВАЦ
МЕСТО:                   АРАНЂЕЛОВАЦ
КОРИСНИК:            СПЕЦИЈАЛНА БОЛНИЦА ЗА РЕХАБИЛИТАЦИЈУ
"БУКОВИЧКА БАЊА" АРАНЂЕЛОВАЦ 

1.1 Увод 
[bookmark: _Hlk107903807]За потребе Специјалне болнице за рехабилитацију " Буковичка Бања"  урадити Идејно решење санације, адаптације, реконструкције и доградње делова  блокова крила А, Б и Ц објекта Затворено купатило и пројекат изградње депаданса Специјалне болнице за рехабилитацију у складу са идејним решењем, које је добијено на Конкурсу за дизајн, које је полазна основа за коначно идејно решење уз урбанистички пројекат. Потребно је израдити следећу документацију:  
· Урбанистички пројекат, 
· Пројекат за грађевинску дозволу и 
· Пројекат за извођење 
Пројекат израдити  на основу: 
· Пројектног  задатака Инвеститора 
· Геодетске подлоге и катастра подземних инсталација 
· Информације о локацији 
· Услови Завода за заштиту споменика културе града Крагујеваца 
· Усвојеног Идејног решења депаданса Специјалне болнице добијеног на Конкурсу за дизајн
· Пројекта постојећег стања израђеног на основу  мерења на лицу   места 

Објекат Затворено купатило се налази у парку Буковичке Бање који је утврђен за непокретно културно добро - у  просторну културну целину  Одлуком СО Аранђеловац, број:06-16/89-01 од 27.01.1989 године. 

1.2 Постојеће стање 
Постојећи објекат Специјалне болнице за рехабилитацију је слободно стојећи, налази се на катастарској парцели бр.1934/2 КО Аранђеловац. Објекат је спратности По+П+1+Пк. Нето површина објекта је П=4.826,36m². Бруто површина објекта је П=6.600 m²

Делови објекта који су предвиђени за реконструкцију и доградњу су смештени у подрумском делу и у приземљу. 

Приземље се користи за радне, терапијске, хидротерапијске и административне просторије. Део приземља у крилу Б је адаптиран за кухињу и трпезарију, такође и крило А је комплетно адаптирано за потребе терапија. 
Подрум се већим делом користи осим дела у блоку А. 

Спрат се користи за смештај одраслих корисника услуга, састоји се из три целине-блока (крила А, Б, Ц). 

Изградња депаданса се предвиђа на месту постојећег објекта котларнице, на кп.бр. 1934/1 и 1934/3 К.О. Аранђеловац, према условима завода за заштиту споменика културе Крагујевац од 16.11.2021. године и допуном решења завода за заштиту споменика културе Крагујевац од 16.11.2021 године и Планом детаљне регулације за споменик природе Парк Буковичке бање. Депаданс топлом везом спојити са постојећим објектом Затворено купатило Специјалне болнице.
1.3 Обим интервенције 
Пројектним  решењем предвидети потребне интервенције унутар постојећег објекта  на нивоу подрума, приземља, Специјалне болнице за рехабилитацију  уз задржавање конструктивних карактеристика постојећег објекта и фасаде.
Пројектним решењем предвидети потребне доградње у постојећем објекту које су у функцији   технолошких потреба објекта,
Депаданс Специјалне болнице се изводи као нови објекат на месту постојеће котларнице.

2. ПРОЈЕКТНИ УСЛОВИ - планирани садржаји 

2.1 АРХИТЕКТОНСКО ГРАЂЕВИНСКИ ПРОЈЕКАТ 
доградња и реконструкција  делова  блока крила А,Б,Ц објекта Затворено купатило Специјалне болнице за рехабилитацију "Буковичка Бања"
2.1.1. ОБЈЕКАТ ЗАТВОРЕНО КУПАТИЛО 
ПОДРУМ
Крило А
Површина намењена за комерцијалне терапије апаратима за физикалну медицину, глином, мануелене масаже, ординације за акупунктуру и мањи блок сауна.
Доградити део објекта за потребе проширења комерцијалних садржаја и смештај техничке опреме.

Крило Ц
У крилу Ц, простор предвидети за смештај техничке опреме за базен и за вентилационе коморе. Атријум који се ослања на крило Б  искористити за проширење техничких просторија, а атријум који се ослања на крило А искористити за проширење комерцијалних садржаја, као и за формирање степеништа за вертикалну везу између подрума и приземља.
*у прилогу 1, који је саставни део пројектног задатка, обележене су позиције у објекту Затворено купатило, предвиђене за санацију, адаптацију, реконструкцију и доградњу.
ПРИЗЕМЉЕ
Крило Ц
Комплетна реконструкција дела објекта са хидротерапијским процесима са употребом минралне воде Буковичке бање, који се примењују у лечењу, са изградњом потребног броја свлачионица за кориснике.
Базенску шкољку базена са минералном водом  реконструисати у потпуности, ако је потребно, променити и геометрију постојећег базена. Потребно је утврдити исправност инсталација базенске технике без разарања како би пројектом предвидели замену неисправних делова инсталацикја.
Простор око базена искористити за постављање када и мањих базена за индивидуалне  хидротерапије. 
Да би се омогућио лакши улаз за особе са инвалидитетом, потребно је подићи ниво међуспратне таванице (између подрума и приземља) изједначити га са котом која се налази у главном пријемном холу Специјалне болнице (укинути степенице које су повезивале главни хол са делом око базена).
Предвидети још један лифт, који би остварио везу између, соба за смештај корисника специјалне болнице које се налазе на првом спрату и поткровљу, са хидротерапијским блоком у приземљу (базен, каде), без проласка кроз главни улазни хол.
Крило Б
Простор атријума између крила Б и Ц, искористити за проширење ресторана, где би се формирао простор за сервирање на принципу шведског стола, који би користили пацијенти смештени у новом Депадансу, док би постојећи део ресторана радио са линијом самопослуживања. Потребно је сачувати технолошке функције постојеће кухиње и искористити да покрије потребе и дограђеног ресторана.
Предвидети додатне мокре чворове за кориснике дограђеног дела ресторана.
Крило А
Доградити део објекта који ће бити повезан топлом везом са Депадансом Специјалне болнице, и који ће послужити као службени улаз у објекат.
Унутрашњи атријум између крила А и Ц, искористити као фитобар и хол за одмор после терапија.
Над  оба атријума предвидети стаклени кров, да би се у атријумском простору обезбедила довољна количина природне светлости.
За постојећи део објекта који се реконструише урадити прелиминарни и детаљни енергетски преглед. Резултате енергетског прегледа користити као полазну основу за пројектовање енергетски ефикасног објекта са применом савремених решења. 

2.1.2. ДЕПАДАНС СПЕЦИЈАЛНЕ БОЛНИЦЕ ,,БУКОВИЧКА БАЊА,, АРАНЂЕЛОВАЦ
Изградња депаданса се предвиђа на месту постојеће котларнице, на кп.бр. 1934/1 и 1934/3 К.О.Аранђеловац, према условима завода за заштиту споменика културе Крагујевац од 16.11.2021. године и допуном решења завода за заштиту споменика културе Крагујевац од 16.11.2021 године и Планом регулације за споменик природе Парк Буковичке бање. Депаданс топлом везом спојити са постојећим објектом Специјалне болнице.
Габарит објекта формирати према задатим грађевинским линијама. Максимална димензија објекта је 41,2мх20,0м
Планирани објекат је спратности Под+П+3
Максимална висина објекта је 269,58 мнм (услов завода за заштиту споменика)
Програмско решење
Подрум
У подруму предвидети две технолошке целине.
 Део за терапију-хипербаричну комору (за мин 6 корисника), просторију за смештај резервоара за гасове, чекаоницу и ординацијом за интервенције.
Део за кухињске магацине, припрему, гардеробе за куваре и конобаре, техничке просторије.
Везу између подрума и приземља остварити степеништем и лифтовима.
Приземље
Предвидети главни улаз у објекат из правца објекта Затворено купатило Специјалне болнице, као и из улице Мишарске.
У приземљу формирати пријемни хол са рецепцијом, ресторан “A la carte” са делом кухињског блока за сервирање и терасом према парку, лекарску ординацију за интервенције са чекаоницом, застакљену пасарелу  која ће повезивати депаданс са дозиданим делом објекта Затворено купатило.
Спрат 1 и 2
На спратовима предвидети собе за смештај 80-90 људи и по два апартмана на делу који је оријентисан према парку (југозападни део објекта).
Трећи спрат
На трећем спрату, у границама дозвољене висине објекта, предвидети простор за рекреацију, безен са максималне дубине воде 1,4 м, који је оријентисан према парку, а у супротном делу објекта предвидети мали спа центар. У овом базену се неће користити минерална вода. Предвидети и фито бар, простор за релаксирање и гардеробе за кориснике спа центра.
Кров искористити за постављање фотонапонских колектора за мини соларну електрану

*у прилогу 2, који је саставни део пројектног задатка, налазе се усвојена идејна решења депаданса Специјалне болнице која су добијена на Конкурсу за дизајн.

2.2 КОНСТРУКЦИЈА 

Пројектом  предвидети  неопходне  грађевинске  интервенције,  у  смислу  изградње  нових елемената конструкције, као и интервенције на постојећим конструкцијама објекта. 

Подрумске  просторије  је  потребно  санирати ради  несметаног  вођења  термотехничких инсталација и инсталација водовода и канализације под плафоном подрума. 

При пројектовања нових елемената конструкције, као и при санацији постојећих,  придржавати се  свих  релевантних  прописа  и  стандарда  предвиђених  за  ову  врсту  радова.  Пројектом предвидети  уградњу  савремених  материјала  који  својом  тежином  што  мање  оптерећују постојеће елементе конструкције објекта. 

2.3 ХИДРОТЕХНИЧКЕ ИНСТАЛАЦИЈЕ 
Пројекат унутрашњих инсталација водовода и канализације за радове у    Специјалној болници за рехабилитацију Буковичка бања у Аранђеловцу урадити на основу архитектонскограђевинског пројекта, постојећег стања на локацији, услова надлежног ЈКП и важећих прописа и препорука за ову врсту радова. 
Овим пројектом је потребно предвидети нове инсталације В и К са прикључењем новопројектованих инсталација на постојеће мреже у објекту уз претходну проверу капацитета постојећих инсталација и опреме. 

Водоводну мрежу предвидети за снабдевање водом санитарних уређаја и опреме у предметном простору, као и унутрашњих зидних хидраната, са везом на постојеће разводе хидрантске и санитарне воде у објекту. За потребе снабдевања топлом водом користити постојећи централни бојлер који се налази у подруму. Уколико постојеће инсталације или бојлери не задовољавају у погледу новопредвиђених капацитета, потребно је предвидети нова решења, која би омогућила несметано функционисање објекта у целини. 
Главне разводе предвидети по плафону подрума, одакле се дижу вертикале за снабдевање уређаја и опреме на приземљу и поткровљу. На мрежи, као и на свим изливним местима предвидети одговарајуће вентиле. 
Водоводне разводе вођене под плафоном подрума, као и комплетан развод хидрантске мреже предвидети од челично-поцинкованих водоводних цеви и фитинга. Разводи санитарне воде у чворовима предвидети од пластичних ПП цеви као тип “aquaterm” или слично. Мрежу у подруму и приземљу која више неће бити у функцији потребно је демонтирати. 
Мрежу фекалне канализације предвидети за одвођење отпадних вода од новопројектованих санитарних уређаја на  приземљу и подруму са везом на постојеће одводе фекалне канализације у подруму објекта уз претходну проверу њихових могућности у погледу одвођења додатних количина отпадних вода . 

Фекалне   вертикале   као   и   горње   разводе   предвидети   од   пластичних      трослојних   ПП канализационих  цеви  и  фазонских  комада,  одговарајућег  пречника.  Вертикале  завршавати вентилационим главама на крову објекта. Разводе испод пода  подрума предвидетии од ПВЦ цеви. Мрежу која више неће бити у функцији је потребно демонтирати. 

Санитарне уређаје као и пратећу галантерију и арматуру предвидети I класе, примерено врсти објекта, као и намени санитарних простора. Сву санитарију и санитарну арматуру бира и даје  сагласност Инвеститор уз сагласност пројектанта архитектонског дела пројекта. Санитарија мора задовољити захтеве корисника у погледу квалитета, изгледа и експлоатације. 
Све санитарне уређаје који више неће бити у функцији потребно је демонтирати заједно са пратећом галантеријом и опремом.
СОЛАРНИ КОЛЕКТОРИ ЗА ЗАГРЕВАЊЕ САНИТАРНЕ ВОДЕ
Пројектовати систем соларних колектора вертикалне изведбе. Соларни колектори морају бити отпорни на све спољње атмосферске услове са сигурносним стаклом, високим степеном трансмисије и изолацијом густине 25 кг/м³ или више и сигурносним стаклом дебљине 4 мм. Апсорпциона површина израђена од алуминијума и пресвучена високоселективним слојем Аланод Миротхерм са ласерски завареним бакарним цевима целом дужином (укључујући и лукове меандера). Соларни колектори треба да имају Солар Кеyмарк сертификат према ЕН 12975 са извештајем о испитивању према ЕН ИСО 9806:2013 и извештајем и издржљивости и поузданости према ЕН ИСО 9806:2013 и ЕН 12975-1/2006+А1:2010 . Произвођач опреме треба да је сертификован према ИСО9001, ИСО14001 и ИСО45001.
Капацитет треба да дефинише пројектант, на основу потребне количине, утврђене на основу инсталисане снаге потрошача, водећи рачуна да решење буде рационално.



2.4 ЕЛЕКТРОЕНЕРГЕТСКЕ ИНСТАЛАЦИЈЕ 
Пројекат   електроенергетских   инсталација дела   Специјалне   болнице   за рехабилитацију Буковичка бања у Аранђеловцу као и депаданса, урадити на основу архитектонско-грађевинског, технолошког,  хидротехничког,  термотехничког  и телекомуникационо-техничког  пројеката, услова надлежне ЕД Аранђеловац, постојећег стања на локацији. 
Напајање целе инсталације извести са постојећег главног мерно-разводног ормана објекта  и локалних разводних ормара унутар објекта  лоцираних у складу са локацијом  оптерећења. 
Сагледати комплетне електро енергетске потребе објекта Затворено купатило и Депаданса и прикључење на дистрибутивну мрежу по условима надлежне ЕД Аранђеловац

Пројектом предвидети опште и противпанично осветљење избором светиљки  одговарајућих светлотехничких карактеристика у складу са наменом појединих просторија. 

Предвидети довољан број прикључних места и кабловских извода, опште намене и за потребе технолошких, термотехничких, хидротехничких и телекомуникационо-техничких потрошача. У циљу заштите од електричног удара применити мере изједначења потенцијала. 

За поједине делове конзума и инсталација планирати резервно напајање са постојећег дизелагрегатског постројења са провером његовог техничког капацитета. 

МИНИ СОЛАРНА ЕЛЕКТРАНА
Пројекат мале соларне електране (МСЕ). Овим пројектом предвидети изградњу мале соларне електране инсталисаног капацитета 100 кW. Електрану лоцирати на новом објекту.
Сврха изградње МСЕ је производња електричне енергије за снабедевање потрошача у објектима на којима се налази електрана. Техничком документацијом је такође предвиђено да се објекат, на коме се гради МСЕ, паралелно напаја електричном енергијом произведеном у МСЕ и електричном енергијом из електродистрибутивне мреже. Пројектом предвидети да се произведена електрична енергија у МСЕ испоручује и у електродистибутивну мрежу. МСЕ се састоји од фотонапонских панела, уграђених на крову постојеће зграде, који служе за директно претварање Сунчевог зрачења у једносмерну електричну енергију, и инвертора у којима се врши конверзија једносмерне електричне енергије из фотонапонских панела у наизменичну електричну енергију. 

Пројекат урадити у складу са и важећих прописима, препорукама стандардима за ову врсту радова. 

2.5 ТЕЛЕКОМУНИКАЦИОНЕ ИНСТАЛАЦИЈЕ И ОПРЕМА 
У склопу објекта Специјалне болнице за рехабилитацију “Буковичка Бања“ 
у Аранђеловцу Депаданс предвидети следеће телекомуникационе, безбедносне и сигурносне системе: 
· обједињена комуникациона мрежа за пренос података 
· стабилни систем за дојаву пожара 
· систем алармног разгласа 
· болнички информациони систем 
· инсталација за дистрибуцију ТВ сигнала 
Обједињена комуникациона мрежа за пренос података 

У  објекту  предвидети  обједињену  комуникациону  мрежу  за  пренос  података  на  бази структурног каблирања која телефонске комуникације инсталационо обједињује са рачунарском мрежом и такође служи за пренос података свих система који раде на IP платформи. 

Стабилни систем за дојаву пожара 

Узимајући  у  обзир  да  у  објекту  Специјалне болнице постоји  стабилни  систем  за  дојаву  пожара  предвидети проширење истог тако да "покрије" крило Ц које са осталим просторијама чини јединствену целину у смислу дојаве пожара. Систем треба да се састоји из следећих елемената: 

· аутоматских и ручних јављача пожара 
· паралелних светлосних индикатора 
· алармних звучника 
· инсталационе и трасерске галантерије

Упозорење присутних о настанку пожара предвидети путем алармног озвучења које има само ту намену. Алармно озвучење треба да покрива само службене просторије. 

Систем алармног озвучења 

У инцидентним ситуацијама обавештавање и узбуњивање предвидети посебним разгласом. 
Предвидети проширење постојећег система алармног разгласа тако да обухвати и делове објекта који се тренутно обрађују


Болнички информациони систем 

Предвидети  болнички  информациони  систем  који  има  улогу  позивања  и  алармирања медицинског особља болнице у случају да је потребна помоћ неком од пацијената као и за комуникацију између особља. 

Систем дистрибуције ТВ сигнала 

Развод   ТВ   инсталације   унутар   објекта   предвидети   коаксијалним   разводом са доњом концентрацијом тако да може да се изврши прикључење на дистрибутивну мрежу локалног КДС провајдера. 

Све системе предвидети у оба објекта.

2.6  ТЕРМОТЕХНИЧКЕ И ГАСНЕ ИНСТАЛАЦИЈЕ 
Пројектом термотехничких и гасних инсталација предвидети формирање нове гасне котларнице на отвореном, (системом касетних котлова, нпр.), за грејање објекта  Затворено купатило, као и новог Депаданса. Предвидети и хлађење реконструисаног дела објекта. Према захтевима Инвеститора термотехничке и гасне инсталације предвидети тако да се омогући фазност у извођењу радова. Након сагледавања стања у објекту определити се за одговарајуће системе грејања и хлађења и вентилације. Од постојеће опреме задржати  опрему која је у задовољавајућем стању и која задовољава пројектом предвиђена решења. 
За  све блокиране  просторије  и  просторије  чија  намена  то  захтева  предвидети  принудну вентилацију
У депадансу предвидети вентилацију и климатизацију 

2.7 ПРОТИВПОЖАРНА ЗАШТИТА 
У складу са захтеваним степеном отпорности на  пожар пројектовати све грађевинске елементе (зидови, плафони, конструкција, врата) у деловима који се реконструишу у складу са 
ЗАКОНОМ О ЗАШТИТИ ОД ПОЖАРА ("Сл. гласник РС", бр. 111/2009 и 20/2015) и важећом регулативом. 

АКТИВНОСТИ И ПОТРЕБНА ДОКУМЕНТАЦИЈА
За реализацију планираних радова, потребно је израдити пројектно-техничку документацију која обухвата:
-Урбанистички пројекат и Идејно архитектонско решeње (ИДР) са дефинисаном новом организационом структуром постојећег, рконструисаног и новог дела објекта. 

0. ГЛАВНА СВЕСКА (ИДР)	
1. ПРОЈЕКАТ АРХИТЕКТУРЕ (ИДР)
Идејно решење треба да буде усаглашено са Корисником. Прихватању Идејног решења претходи јавна презентација идејног решења руководству болнице и усаглашавање решења. Презентација Идејног решења реконструкције и изградње, такође се мора представити Инвеститору и Финансијеру уз коначно усаглашавање.
ИДР треба да обухвати пројекте архитектуре, анализу конструкције, техничке описе за хидротехничке инсталације, електроенергетске инсталације, телекомуникационе инсталације, машинске инсталације и концепт заштите од пожара. 
Пројекат архитектуре у оквиру ИДР-а мора да садржи пројекат медицинске организације и опремања простора – медицинско-технолошка организација простора, као полазну основу за даљу израду пројектно техничке документације, а који ће дефинисати иницијалне импуте за израду осталих делова пројектне документације. 
Технолошка организација простора представља полазни основ за даљу израду пројектно техничке документације, који ће дефинисати улазне податке за израду осталих делова пројектне документације, затим анализу конструкције, техничке описе за хидротехничке инсталације, електроенергетске инсталације, телекомуникационе инсталације, машинске инсталације и концепт заштите од пожара. 
ИДР решењем првенствено је неопходно сагледати комплетан комплекс болнице (новопланирани објекат и постојећи објекат), са шемом организације парцеле, дефинисањем пожарних путева, главних приступа објекту, пешачких и колских приступа. Шема мора да обухвати и дефинише ограђивање комплетне парцеле са позицијама контроле улаза.
-На основу новопројектованог усвојеног Идејног решења (ИДР) и Локацијских услова израдити Пројекат за грађевинску дозволу (ПГД) са пратећим Елаборатима ради исходовања решења о грађевинској дозволи, електронским путем у оквиру обједињене процедуре (ЦЕОП),  по следећем садржају:
0. Главна свеска (ПГД)	
1. Пројекат архитектуре (ПГД) 
2.1. Пројекат конструкције (ПГД)
2.2. Пројекат интерних саобраћајница (ПГД)
3. Пројекат хидротехничких инсталација (ПГД)
4.1. Пројекат електроенергетских инсталација (ПГД)
4.2. Пројекат трансформаторске станице (ПГД)
4.3. Пројекат дизел генераторске станице (ПГД)
4.4. Пројекат  спољњих електроенергетских инсталација (ПГД)
5.1. Пројекат телекомуникационих и сигналних инсталација (ПГД)
5.2. Пројекат система техничке заштите (ПГД) 
5.3. Пројекат стабилног система за аутоматску детекцију и дојаву пожара (ПГД) 
6.1. Пројекат машинских инсталација - термотехничке инсталације (грејање, хлађење, вентилација, климатизација) (ПГД)
6.2. Пројекат базенске технике (ПГД)
6.3.  Пројекат машинских инсталација - лифтови (ПГД)
7.1. Пројекат технологије болнице (ПГД)
7.2. Пројекат технологије кухиње и вешераја (ПГД)
8. Пројекат саобраћаја и саобраћајне сигнализације (ПГД)
9. Спољно уређење са синхрон планом инсталација (ПГД)
[bookmark: _Hlk33616482]10. Пројекат припремних радова (ПГД)
11. Пројекат рушења постојећег објеката
- елаборат о геотехничким условима изградње
- елаборат заштите од пожара
- елаборат енергетске ефикасности - у складу са Правилником о енергетској ефикасности зграда ("Сл. гласник РС", бр. 61/11) – а који представља улазни податак за израду осталих пројеката (за постојећи објекат је потребно дати Елаборат енергетске ефикасности постојећег стања);
- енергетско-економска анализа - са понуђена три варијантна решења
- план управљања отпадом
- план заштите животне средине
Напомена: Садржај је могуће кориговати уколико се кроз разраду уочи потреба за другачијом прерасподелом пројеката.
Потребно је да 0-Главна свеска садржи цене за све радове предвиђене појединачним деловима пројекта као и свеобухватну рекапитулацију са коначном предрачунском ценом коштања свих планираних радова. Пројектно-техничком документацијом дати детаљан технички опис са пописом свих планираних радова на објекту. Предмером и предрачуном радова сагледати обим радова квалитетно и прецизно, што подразумева да предмер и предрачун радова буде што детаљнији и тачнији, у циљу елиминисања непредвиђених радова приликом извођења радова. 
Описом позиција радова датих предмером и предрачуном потребно је прецизно дефинисати начин, технологију и обим извођења радова, врсту материјала, техничке карактеристике материјала и све остале неопходне податке. Пројектом дефинисати све неопходне припремне радње које су потребне за несметано извођење планираних радова као и све завршне радове који су неопходни за довођење објекта у стање неопходно за његово нормално функционисање. Приликом дефинисања позиција радова потребно је избегавати фаворизовање одређених произвођача. 
Сви планирани радови дати предмером и предрачуном радова морају бити локацијски дефинисани и повезани са графичком документацијом. Потребно је да легенда са ознакама, описом просторија и површинама садржи опис подова, зидова и плафона, као и планиране радове који се изводе на одређеној позицији. За наведене радове је потребно остварити везу графичке, текстуалне и нумеричке документације. Пројектна документација треба да садржи цртеже основа, пресека и изгледа објеката, са свим карактеристичним детаљима који су неопходни за извођење планираних радова.
Пројектант је дужан да пружи доказе о функционалности односно примени техничког решења, сразмерно пројектном задатку, као и квалитету пројектованог материјала за уграђивање и опреме у израђеној техничкој документацији, што ће детаљно објаснити у техничком опису и спецификацији коришћених стандарда или прилагањем атеста. 
Пројектант је дужан да у склопу израђене техничке документације, у погледу квалитета пројектованог материјала за уграђивање и опреме, прецизно дефинише врсту, техничке карактеристике, квалитет, количине, начин спровођења контроле и обезбеђивања гаранције квалитета, као и друге потребне елементе од значаја за извођење радова по усвојеној техничкој документацији. Техничке спецификације су обавезан саставни део документације. Приликом дефинисања техничких спецификација пројектант треба да:
· прецизно дефинише материјал и опрему за уградњу, тако да техничке спецификације морају омогућити да се набавка добра, услуге или радова, који ће се спровести у складу са усвојеном техничком документацијом, опише на начин који је јасан и објективан и који одговара стварним потребама наручиоца;
· приликом одређивања техничких спецификација може се позвати на српске, европске, међународне или друге стандарде и сродна документа, у ком случају навођење стандарда мора да буде праћено речима „или одговарајуће“ (осим уколико се технички пропис позива на српски стандард, такав стандард је обавезан и примењује се као технички пропис, без навођења речи ''или одговарајуће'') или да се определи за други начин одређивања техничких спецификација, односно да опише жељене карактеристике и функционалне захтеве (материјала или опреме). Уколико се Пројектант определи да опише жељене функционалне карактеристике материјала или опреме исте морају да буду довољно јасне и прецизне;
· не може да користи нити да се позива на техничке спецификације или стандарде које означавају добра, услуге или радове одређене производње, извора или градње, нити може да назначи било који робни знак, патент или тип, посебно порекло или производњу, као ни било коју другу одредбу која би за последицу имала давање предности одређеном понуђачу или би могао неоправдано елиминисати остале. У случају да пројектант не може да опише предмет уговора на начин да спецификације буду довољно разумљиве, навођење робног знака, патента, типа или произвођача мора бити праћено речима „или одговарајуће“;
· битни захтеви који нису укључени у важеће техничке норме и стандарде, а који се односе на заштиту животне средине, безбедност и друге околности од општег интереса, морају да се примењују и да се наведу у техничкој документацији.

На основу прихваћеног Пројеката за грађевинску дозволу (ПГД) са пратећим Елаборатима на основу којих је  исходовано решења о грађевинској дозволи, електронским путем у оквиру обједињене процедуре (ЦЕОП), урадити Пеојекат за извођење (ПЗИ) и исходовати Сагласност МУПа, надлежног  Сектора за ванредне ситуације, по следећем садржају:
0. Главна свеска (ПГД)	
1. Пројекат архитектуре (ПГД) 
2.1. Пројекат конструкције (ПГД)
2.2. Пројекат интерних саобраћајница (ПГД)
3. Пројекат хидротехничких инсталација (ПГД)
4.1. Пројекат електроенергетских инсталација (ПГД)
4.2. Пројекат трансформаторске станице (ПГД)
4.3. Пројекат дизел генераторске станице (ПГД)
4.4. Пројекат  спољњих електроенергетских инсталација (ПГД)
5.1. Пројекат телекомуникационих и сигналних инсталација (ПГД)
5.2. Пројекат система техничке заштите (ПГД) 
5.3. Пројекат стабилног система за аутоматску детекцију и дојаву пожара (ПГД) 
6.1. Пројекат машинских инсталација - термотехничке инсталације (грејање, хлађење, вентилација, климатизација) (ПГД)
6.2. Пројекат базенске технике (ПГД)
6.3.  Пројекат машинских инсталација - лифтови (ПГД)
7.1. Пројекат технологије болнице (ПГД)
7.2. Пројекат технологије кухиње и вешераја (ПГД)
8. Пројекат саобраћаја и саобраћајне сигнализације (ПГД)
9. Спољно уређење са синхрон планом инсталација (ПГД)
10. Пројекат припремних радова (ПГД)
- главник пеојекат заштите од пожара
- елаборат енергетске ефикасности - у складу са Правилником о енергетској ефикасности зграда ("Сл. гласник РС", бр. 61/11) – а који представља улазни податак за израду осталих пројеката (за постојећи објекат је потребно дати Елаборат енергетске ефикасности постојећег стања);
-  документација за формирање тендера за расписивање јавне набавке за избор извођача радова.

Напомена: Садржај је могуће кориговати уколико се кроз разраду уочи потреба за другачијом прерасподелом пројеката.
Пројектант је у обавези да комлетну пројектну документацију преда Наручиоцу у дигиталном облику и Пројекат за извођење у 4 штампана примерака


